cometadata/datacite-titles-descriptions-related-identifiers huggingface dataset:
DOI: 10.14457/tu.the.2015.997
title: การใช้ และความพึงพอใจของผู้ซื้อหนังสืออิเล็กทรอนิกส์ของอุ๊คบี

description: ปัจจุบันสื่อออนไลน์ได้เข้ามาเป็นส่วนหนึ่งของการใช้ชีวิตของบุคคลทั่วไปแล้ว ซึ่งทำให้ธุรกิจด้านออนไลน์ต่างแข่งขันกันสูงและพัฒนา เพื่อตอบสนองพฤติกรรมการใช้งานต่าง ๆ ของกลุ่มผู้บริโภค  โดยบริษัท อุ๊คบี จำกัด (Ookbee) (โดยต่อไปนี้จะขอเรียกว่า อุ๊คบี) ได้เล็งเห็นถึงช่องทางในการทำธุรกิจทางด้านสื่อหนังสืออิเล็กทรอนิกส์ ซึ่งปัจจุบันนี้ได้เป็นผู้นำธุรกิจหนังสืออิเล็กทรอนิกส์ผูกขาดตลาดกว่า 90% ของตลาดธุรกิจหนังสือนี้ แต่เนื่องจากการแข่งขันในธุรกิจนี้สูง มีคู่แข่งหลายรายเล็งเห็นถึงช่องทางของตลาดนี้ จึงพัฒนาหนังสืออิเล็กทรอนิกส์ของตนเองเพื่อมาแข่งขัน ดังนั้น อุ๊คบี ควรจะมีกลยุทธ์การตลาดอย่างไรในการแข่งขันเพื่อให้เหมาะสมกับพฤติกรรมการซื้อหนังสืออิเล็กทรอนิกส์ รวมถึงจะมีการพัฒนาแอพพลิเคชั่นเพื่อตอบสนองความต้องการของผู้บริโภค เพื่อรักษาส่วนแบ่งทางการตลาดให้คงไว้ จึงมีการศึกษาวิจัย 3 ข้อ  ได้แก่  ข้อที่ 1 เพื่อศึกษาลักษณะทางประชากรของผู้ซื้อหนังสืออิเล็กทรอนิกส์ ของอุ๊คบี โดยมีวัตถุประสงค์เพื่อศึกษาฐานกลุ่มผู้ซื้อหนังสืออิเล็กทรอนิกส์หลักของ อุ๊คบี  ข้อที่ 2 เพื่อศึกษาการใช้ของผู้ซื้อหนังสืออิเล็กทรอนิกส์ ของอุ๊คบี โดยมีวัตถุประสงค์เพื่อศึกษาพฤติกรรมการใช้งานส่วนใหญ่ของกลุ่มผู้ซื้อหนังสืออิเล็กทรอนิกส์ ข้อที่ 3 เพื่อศึกษาความพึงพอใจทางส่วนประสมทางการตลาดของผู้ซื้อหนังสืออิเล็กทรอนิกส์ ของอุ๊คบี โดยมีวัตถุประสงค์เพื่อหาแนวทางในการจัดทำส่วนประสมทางการตลาดเพื่อสร้างความพึงพอใจของผู้ซื้อหนังสืออิเล็กทรอนิกส์ในการวิจัยข้อที่ 1การศึกษาเพื่อศึกษาลักษณะประชากรที่แตกต่างกันมีผลต่อการใช้ของผู้ซื้อหนังสืออิเล็กทรอนิกส์ ของอุ๊คบี ที่แตกต่างกัน พบว่า ลักษณะประชากรที่แตกต่างกัน ได้แก่ เพศ อายุ สถานภาพ ระดับการศึกษา อาชีพ และรายได้ที่แตกต่างกัน มีผลต่อการใช้ของผู้ซื้อหนังสืออิเล็กทรอนิกส์ ของอุ๊คบี ที่ไม่แตกต่างกัน นั่นหมายความว่า ผู้ซื้อทุกเพศทุกวัยสามารถเข้าใช้งานซื้อหนังสือที่เว็บหรือแอพพลิเคชั่นอุ๊คบีได้ ซึ่งจะได้รับการบริการที่เท่าเทียมกัน อีกทั้งการวิเคราะห์กลุ่มตัวอย่างที่มีเพศ ระดับการศึกษา อาชีพ และรายได้ต่อเดือน มีผลในการใช้ประโยชน์จากเว็บไซต์ และทราบถึงพฤติกรรมการใช้งานมากขึ้นสำหรับการวิจัยส่วนที่ 2การศึกษาการใช้ของผู้ซื้อหนังสืออิเล็กทรอนิกส์ ของอุ๊คบีมีความสัมพันธ์ต่อความพึงพอใจทางส่วนประสมทางการตลาด พบว่า ลักษณะการใช้งานของผู้ซื้อที่เข้าใช้งานซื้อหนังสืออ่านที่เว็บหรือแอพพลิเคชั่นอุ๊คบีไม่มีปัญหาใดเนื่องจากอุ๊คบีมีหนังสือมากมายให้ผู้ซื้อได้เลือกอ่าน มีหลายระดับราคา และมีการส่งเสริมการตลาดอยู่เสมอซึ่งส่งผลให้ผู้ซื้อพึงพอใจในส่วนประสมทางการตลาด ผู้ซื้อได้รับความสะดวกในการซื้อซึ่งสามารถทราบข้อมูลสินค้าและบริการบริการผ่านเว็บไซต์พาณิชย์อิเล็กทรอนิกส์ได้เลยโดยการค้นหาข้อมูลจากเว็บไซต์ อีกทั้งยังได้รับสินค้าที่มีคุณภาพ และมีการจัดให้มีการลด แลก แจก แถม และชิงโชค อยู่เป็นประจำ ซึ่งส่งผลต่อการซื้อและความพึงพอใจเป็นอย่างมาก
DOI: 10.14457/tu.the.2015.998
title: คุณภาพชีวิตในการทำงานกับประสิทธิภาพการปฏิบัติงานของพนักงานศูนย์ข่าว SMM

description: การศึกษาเรื่องนี้ มีวัตถุประสงค์เพื่อศึกษาระดับคุณภาพชีวิตในการทำงาน และความสัมพันธ์กับประสิทธิภาพในการปฏิบัติงาน ของพนักงานศูนย์ข่าว SMM ผู้วิจัยใช้แบบสอบถามเป็นเครื่องมือในการประเมินความคิดเห็นต่อคุณภาพชีวิตในการทำงานจากกลุ่มตัวอย่างจำนวน        65 คน ที่ได้จากการสุ่มตัวอย่างแบบตามสะดวกผลการศึกษาพบว่า กลุ่มตัวอย่างส่วนใหญ่เป็นเพศชายมีอายุไม่เกิน 30 ปี สถานภาพโสด  มีการศึกษาระดับปริญญาตรี มีรายได้อยู่ในระดับ 10,001-20,000 บาท มีอายุการทำงาน 1-5 ปี และเป็นพนักงานระดับปฏิบัติการ กลุ่มตัวอย่างมีคุณภาพชีวิตการทำงานโดยรวมอยู่ในระดับปานกลาง คุณภาพชีวิตในการทำงานด้านความเป็นประโยชน์ต่อสังคม มีระดับค่าเฉลี่ยสูงที่สุด ส่วนด้านที่มีค่าเฉลี่ยอยู่ในระดับที่ต่ำที่สุดคือ การได้รับค่าตอบแทนที่เพียงพอและเป็นธรรม ผลการเปรียบเทียบความแตกต่างระหว่างปัจจัยส่วนบุคคลกับคุณภาพชีวิตในการทำงาน พบว่ามีเพียงรายได้ที่ส่งผลต่อคุณภาพชีวิตในการทำงาน กลุ่มตัวอย่างประเมินประสิทธิภาพการปฏิบัติงานของตนเอง ทุกด้านอยู่ในระดับสูง โดยเรียงตามความสำคัญจากความรวดเร็วในการทำงาน คุณภาพงานและปริมาณงาน ประสิทธิภาพในการปฏิบัติงานทั้ง 3 ด้าน มีความสัมพันธ์ในเชิงบวกกับระดับคุณภาพชีวิตใน           การทำงาน โดยเฉพาะในประเด็นความเป็นประโยชน์ต่อสังคมจากการศึกษาครั้งนี้ ผู้วิจัยมีข้อเสนอแนะเพื่อส่งเสริมคุณภาพชีวิตในการทำงาน โดยการปรับปรุงการบริหารค่าตอบแทนที่เพียงพอและเป็นธรรม เหมาะสมกับสภาพเศรษฐกิจประสบการณ์ ความสามารถ และภาระหน้าที่งาน นอกจากนั้นควรเพิ่มสวัสดิการช่วยเหลือในด้าน       อื่น ๆ ทั้งที่เป็นตัวเงิน และไม่ใช่ตัวเงิน เพื่อเป็นแรงจูงใจในการทำงาน ที่สำคัญอีกประการหนึ่ง คือ การส่งเสริมกิจกรรมสร้างความสัมพันธ์ที่ดี ระหว่างหัวหน้างาน และเพื่อนร่วมงาน ให้รู้สึกถึง            การทำงานเป็นทีม พนักงานควรจัดสรรเวลาการทำงานและเวลาส่วนตัว เพื่อการพักผ่อนอย่างเพียงพอและแบ่งเวลาให้กับคนในครอบครัว และบุคคลรอบข้าง ประการสุดท้ายคือ การจัดสถานที่สำหรับออกกำลังกายหลังเลิกงาน หรือมุมพักผ่อนเพื่อคลายเครียดจากงาน
DOI: 10.14457/tu.the.2015.999
title: การเปรียบเทียบการสื่อสารเพื่อสร้างแบรนด์ขององค์การธุรกิจเสื้อผ้ามุสลิมในประเทศไทยระหว่างแบรนด์ใหญ่กับแบรนด์เล็ก

description: บทคัดย่อการวิจัยนี้มีวัตถุประสงค์เพื่อศึกษากระบวนการในการสร้างแบรนด์และเครื่องมือในการสื่อสารทางการตลาดแบบบูรณาการเพื่อสร้างแบรนด์ขององค์การธุรกิจเสื้อผ้ามุสลิมในประเทศไทย โดยการวิจัยครั้งนี้เป็นการวิจัยเชิงคุณภาพ (Qualitative Research) โดยการสัมภาษณ์แบบเจาะลึก (In-Depth Interview) กับเจ้าของแบรนด์และผู้ที่มีส่วนเกี่ยวข้องจาก 2 องค์การธุรกิจเสื้อผ้ามุสลิมในประเทศไทยคือ แบรนด์ Nunuh International และ Smaya Couture ผลการศึกษาพบว่าในกระบวนการสร้างแบรนด์องค์การธุรกิจเสื้อผ้ามุสลิมในประเทศไทยนั้นมีทั้งหมด 5 ขั้นตอน คือการระบุกลุ่มเป้าหมาย (Target Consumer Identification) ขั้นตอนการออกแบบแบรนด์ (Brand De-sign) ขั้นตอนการสร้างเอกลักษณ์ของแบรนด์ (Brand Identity Creation) ขั้นตอนการปฏิบัติแบรนด์ (Brand Building Implementation) และขั้นตอนการยกระดับแบรนด์ (Leveraging the Brand) ตามลำดับ และในส่วนของเครื่องมือที่ใช้ในการสื่อสารทางการตลาดแบบบูรณาการในการศึกษาครั้งนี้ได้ทำการศึกษาเครื่องมือที่ใช้ในการสื่อสารทางการตลาดแบบบูรณาการทั้ง 6 ชนิด คือการโฆษณา (Advertising) การขายโดยพนักงาน (Personal Selling) การประชาสัมพันธ์ (Public Relations : PR) การตลาดโดยการจัดกิจกรรมพิเศษ (Event Marketing) และการใช้เครือข่ายการสื่อสารทางอิเล็กทรอนิกส์ (Internet & Social Media) ผลการศึกษาพบว่าแบรนด์ Nunuh       In-ternational ซึ่งเป็นแบรนด์ขององค์การธุรกิจเสื้อผ้ามุสลิมที่มีขนาดใหญ่มีการใช้เครื่องมือการสื่อสารทางการตลาดแบบบูรณาการที่เข้าถึงผู้บริโภคได้ดีที่สุดคือ การจัดกิจกรรมพิเศษ เนื่องจากเป็นการสร้างความสัมพันธ์ที่ดีระหว่างลูกค้ากับแบรนด์ และยังช่วยทำให้ลูกค้ารู้สึกเป็นส่วนหนึ่งของแบรนด์และทำให้ลูกค้าสามารถจดจำแบรนด์ได้อีกด้วย นอกจากนี้ในส่วนของแบรนด์ Smaya Couture ซึ่งเป็นองค์การธุรกิจเสื้อผ้ามุสลิมที่มีขนาดเล็กพบว่าเครื่องมือที่ใช้การสื่อสารทางการตลาดแบบบูรณาการที่เข้าถึงผู้บริโภคได้ดีที่สุดคือการใช้เครือข่ายสื่อสารทางอิเล็กทรอนิกส์นั่นก็คือสื่อสังคมออนไลน์ (Social Media) สามารถสอบถามข้อมูลได้อย่างรวดเร็ว เครื่องมือนี้จึงเป็นเครื่องมือที่เข้าถึงผู้บริโภคได้มากที่สุดที่แบรนด์นั้นใช้ในการสื่อสารในเรื่องของสินค้าและบริการกับลูกค้าดังนั้นกระบวนการในการสร้างแบรนด์ขององค์การธุรกิจเสื้อผ้ามุสลิมในประเทศไทยนั้นมีเป้าหมายเพื่อให้องค์การเป็นที่รู้จักกับกลุ่มเป้าหมายและเกิดการยอมรับและมีความน่าเชื่อถือของแบรนด์ต่อกลุ่มเป้าหมายหลักและกลุ่มเป้าหมายรอง ทำให้เกิดการตัดสินใจในการเลือกซื้อสินค้าและบริการ อีกทั้งองค์การธุรกิจเสื้อผ้ามุสลิมในประเทศไทยยังได้มีการสื่อสารภาพลักษณ์ขององค์การผ่านกลยุทธ์ต่างๆรวมถึงช่องทางในการสื่อสารข้อมูลผ่านเครื่องมือต่างๆที่จะทำให้เข้าถึงกลุ่มผู้บริโภคและทำให้เกิดการมีปฎิสัมพันธ์กับองค์การมากที่สุด โดยแต่ละแบรนด์นั้นจะมีการเลือกใช้เครื่องมือในการสื่อสารที่เหมาะสมกับกลุ่มเป้าหมายในการสื่อสารเพื่อการสร้างแบรนด์ซึ่งจะทำให้ประหยัดงบประมาณในการเลือกใช้เครื่องมือในการสื่อสารทางการตลาดแบบบูรณาการและใช้ให้เกิดประสิทธิภาพมากที่สุดคำสำคัญ: การสร้างแบรนด์, การสื่อสารทางการตลาดแบบบูรณาการ, องค์การธุรกิจเสื้อผ้ามุสลิม
DOI: 10.14457/tu.the.2015.1000
title: รูปแบบและหน้าที่ของการสาบานและสาปแช่งในวาทกรรมการเมืองไทย

description: งานวิจัยฉบับนี้มีวัตถุประสงค์เพื่อศึกษาองค์ประกอบและรูปแบบ รวมถึงหน้าที่ของถ้อยคำแสดงการสาบานและสาปแช่งในวาทกรรมการเมืองไทย ข้อมูลที่ใช้ในการวิจัยมาจากวาทกรรมของนักการเมืองและผู้ที่มีบทบาททางการเมืองไทย ที่ปรากฏในข่าวหนังสือพิมพ์รายวัน 5 รายชื่อ ได้แก่ มติชน ผู้จัดการรายวัน ข่าวสด ไทยโพสต์ และคมชัดลึก ระหว่างเดือนมกราคม 2551 ถึงเดือนพฤษภาคม 2557ผลการศึกษาพบองค์ประกอบถ้อยคำแสดงการสาบานและสาปแช่งในวาทกรรมการเมืองไทยทั้งหมด 2 องค์ประกอบหลัก คือ ถ้อยคำแสดงการสาบานหรือสาปแช่ง และบุคคล โดยสามารถจำแนกเป็นองค์ประกอบย่อยได้ทั้งหมด 7 องค์ประกอบ ได้แก่ คำบ่งชี้การสาบานหรือสาปแช่ง คำสาบานหรือสาปแช่ง คำเน้นย้ำพิเศษ คำลงท้าย การอ้างถึงพยาน ผู้พูด และผู้ที่เป็นเป้าหมาย สำหรับรูปแบบของถ้อยคำแสดงการสาบานและสาปแช่งในวาทกรรมการเมืองไทย แบ่งได้เป็น 2 รูปแบบหลัก คือ รูปแบบของถ้อยคำแสดงการสาบาน และรูปแบบของถ้อยคำแสดงการสาปแช่ง ซึ่งสามารถจำแนกเป็นรูปแบบย่อยได้ทั้งหมด 4 รูปแบบ ได้แก่ รูปแบบของถ้อยคำสาบาน รูปแบบของถ้อยคำท้าสาบาน รูปแบบของถ้อยคำสาปแช่งตนเอง และรูปแบบของถ้อยคำสาปแช่งผู้อื่น ส่วนผลการศึกษาในประเด็นของหน้าที่พบว่า ถ้อยคำแสดงการสาบานและสาปแช่งมีหน้าที่สำคัญในวาทกรรมการเมืองทั้งหมด 5 หน้าที่ ได้แก่ การปฏิเสธข้อกล่าวหา แก้ข้อกล่าวหาและแสดงความบริสุทธิ์ใจ การย้ำความจริง การสัญญาและการตักเตือน การลดความน่าเชื่อถือและโจมตีฝ่ายตรงข้าม
DOI: 10.14457/tu.the.2015.1001
title: กลวิธีการสื่อความหมายในบทโฆษณารณรงค์ทางโทรทัศน์เกี่ยวกับการบริโภคเครื่องดื่มแอลกอฮอล์ของสำนักงานกองทุนสนับสนุนการสร้างเสริมสุขภาพ (สสส.)

description: งานวิจัยฉบับนี้มีวัตถุประสงค์ 3 ประการ คือ 1) ศึกษาประเภทวัจนกรรมที่ปรากฏในบทโฆษณารณรงค์ทางโทรทัศน์เกี่ยวกับการบริโภคเครื่องดื่มแอลกอฮอล์ของ สสส. 2) ศึกษาลักษณะการใช้ภาษาแบบตรงและแบบอ้อมในบทโฆษณารณรงค์ทางโทรทัศน์เกี่ยวกับการบริโภคเครื่องดื่มแอลกอฮอล์ของ สสส. และ 3) ศึกษากลวิธีการสื่อความหมายและการนำเสนอภาพในบทโฆษณารณรงค์ทางโทรทัศน์เกี่ยวกับการบริโภคเครื่องดื่มแอลกอฮอล์ของ สสส. ผู้วิจัยเก็บรวบรวมข้อมูลจากบทภาพยนตร์โฆษณารณรงค์เกี่ยวกับการบริโภคเครื่องดื่มแอลกอฮอล์ของสำนักงานกองทุนสนับสนุนการสร้างเสริมสุขภาพ (สสส.) ที่ออกอากาศทางโทรทัศน์ ระหว่างเดือนมกราคม พ.ศ. 2546 – เดือนธันวาคม พ.ศ. 2558 จำนวน 50 บทโฆษณา จากเว็บไซต์ www.thaihealth.or.th www.youtube.com และ www.adintrend.com ผลการศึกษาพบการใช้วัจนกรรม 4 ประเภท ตามลำดับความถี่ในการปรากฏ คือ วัจนกรรมการบอกกล่าว วัจนกรรมการกล่าวชี้นำ วัจนกรรมการกล่าวแสดงความรู้สึก และวัจนกรรมการกล่าวผูกมัด ส่วนลักษณะการใช้ภาษาในบทโฆษณาพบการใช้ภาษาแบบตรงมากกว่าภาษาแบบอ้อม โดยพบการใช้ภาษาแบบตรงในการกล่าวให้ข้อมูลมากที่สุด และพบว่าบทโฆษณาใช้ภาษาแบบอ้อมในการกล่าวตำหนิมากที่สุด สำหรับกลวิธีการสื่อความหมายและการนำเสนอภาพในบทโฆษณา พบกลวิธีการสื่อความหมายแบบตรงมากกว่ากลวิธีการสื่อความหมายแบบอ้อม ส่วนการนำเสนอภาพในบทโฆษณาพบทั้งการนำเสนอภาพแบบตรงและการนำเสนอภาพแบบอ้อม
DOI: 10.14457/tu.the.2015.1002
title: ลักษณะบทเพลงและภาพประกอบในภาพยนตร์โฆษณารถยนต์

description: การวิจัยครั้งนี้มีวัตถุประสงค์เพื่อศึกษาลักษณะการใช้ถ้อยคำและความหมายของถ้อยคำในบทเพลงประกอบภาพยนตร์โฆษณารถยนต์ รวมทั้งศึกษาการใช้ภาพและการสื่อความหมายของภาพในโฆษณา และศึกษาความสัมพันธ์ระหว่างเนื้อหาในบทเพลงกับภาพประกอบในภาพยนตร์โฆษณารถยนต์ผู้วิจัยเก็บข้อมูลจากภาพยนตร์โฆษณารถยนต์ยี่ห้อโตโยต้า (Toyota) ที่ออกอากาศทางโทรทัศน์ในประเทศไทยตั้งแต่ปี พ.ศ. 2551 – พ.ศ. 2558 โดยรวบรวมจากเว็บไซต์ www.toyota.co.th และ www.youtube.com ในการวิเคราะห์ลักษณะการใช้ถ้อยคำและความหมายแสดงเจตนาของถ้อยคำใช้การจัดประเภทตามกลุ่มวัจนกรรม และใช้หลักการวิเคราะห์สัญญะในการศึกษาการใช้ภาพและความหมายของภาพผลการศึกษาพบว่า 1) สามารถจัดประเภทการใช้ถ้อยคำเป็น 3 ลักษณะ คือ การซ้ำรูปภาษา การจัดกลุ่มคำ และการใช้ภาษาเชิงเปรียบเทียบ โดยพบการซ้ำรูปภาษามากที่สุด 2) ความหมายของถ้อยคำแบ่งตามเจตนาของการใช้ถ้อยคำหรือวัจนกรรม พบใน 4 กลุ่มวัจนกรรม คือ วัจนกรรมบอกกล่าว วัจนกรรมสั่ง วัจนกรรมสัญญา และวัจนกรรมแสดงความรู้สึก โดยพบวัจนกรรมบอกกล่าวมากที่สุด ส่วนผลการศึกษาการใช้ภาพและการสื่อความหมายของภาพในภาพยนตร์โฆษณารถยนต์ พบว่าการใช้ภาพแบ่งได้เป็น 4 ประเภทหลักคือ ฉาก บทบาทตัวแสดง ภาพลักษณ์ และเหตุการณ์ดำเนินเรื่อง โดยพบการใช้ฉากถนนมากที่สุด ส่วนภาพบทบาทตัวละคร พบการใช้ตัวแสดงที่เป็นมนุษย์มากที่สุด และพบความสัมพันธ์ของตัวแสดงแบบเพื่อนเป็นส่วนใหญ่ ในกรณีของภาพลักษณ์ พบการนำเสนอภาพลักษณ์แบบทันสมัยมากที่สุด และในการใช้เหตุการณ์ดำเนินเรื่อง   พบการใช้ภาพแสดงรูปลักษณ์ภายในและภายนอกรถยนต์ตลอดทั้งภาพรวมของถนนในจำนวนเท่ากัน สำหรับความหมายของภาพซึ่งแบ่งเป็นความหมายตรงและความหมายแฝง พบความหมายแฝงมากกว่าความหมายตรง และในส่วนของความสัมพันธ์ระหว่างเนื้อหาในบทเพลงกับภาพประกอบในภาพยนตร์โฆษณา ผลการศึกษาพบความสัมพันธ์โดยตรงมากกว่าความสัมพันธ์โดยนัย
DOI: 10.14457/tu.the.2015.1003
title: Development of weighted optimality criteria and genetic algorithm for design selection of response surface designs

description: The purposes of the research are to study the weighted D and Goptimality criteria (Dw and Gw) for the response surface designs and developgenetic algorithm (GA) for generating the designs that optimize the weighted Dand G optimality criteria.In this study, several cases are considered which are 2, 3, and 4 in-put variables, 6, 7, : : :, 29 design points depend on the design, and 16 combinationsof prior probabilities assigned to the model.For all cases, the designs are generated and obtained the reducedmodel using weak heredity (WH) and then calculate the D and G optimalitycriteria for nd Dw and Gw. Dw and Gw are studied and compared.The results of this study are as follows. In case of the 2 and4-dimensional hypercube and hypersphere, GA designs are the best designs con-sidering of Dw and Gw value. For the 3-dimensional hypercube, GA designs arethe best designs in term of Dw, however, in term of Gw, the CCDs are the bestdesigns. In case of 3-dimensional hypersphere, the GA designs are the best designsin term of Dw and Gw.iiIn addition, the catalogues of the best design are also created basedon each weighted optimality criterion across a range of design sizes N and numberof input variables k are also created.Finally, this research shows that the GA design is the best designfor response surface design because it's highest efficient in the weighted D and Goptimality criteria
DOI: 10.14457/tu.the.2015.1004
title: มิติบริบทในการกระตุ้นอารมณ์ขันในการแสดงตลกเดี่ยว

description: การแสดงตลกเดี่ยวเป็นการแสดงที่ผู้พูดกระตุ้นให้ผู้ฟังเกิดความรู้สึกขำขันจากวิธีการนำเสนอเรื่องราวต่างๆ ที่ผู้แสดงเลือกใช้ การกระตุ้นอารมณ์ขันโดยนักแสดงตลกเดี่ยวในแต่ละครั้งมีความสัมพันธ์กับบริบทอยู่เสมอ งานวิจัยนี้เป็นการศึกษาบทบาทของบริบทในการกระตุ้นอารมณ์ขันโดยนักแสดงตลกเดี่ยว ผู้วิจัยได้ศึกษาตามวัตถุประสงค์ของการวิจัย 2 ข้อ คือ 1) เพื่อจำแนกประเภทของมิติบริบทแบบต่างๆ ที่มีบทบาทในการกระตุ้นอารมณ์ขันในการแสดงตลกเดี่ยวในสังคมไทย และ 2) เพื่อวิเคราะห์ความคิดเห็นของผู้ชมวีดิทัศน์การแสดงตลกเดี่ยวเกี่ยวกับระดับความขำขันในการกระตุ้นอารมณ์ขันโดยนักแสดงตลกเดี่ยว ผู้วิจัยใช้หลักการวิเคราะห์เรื่อง “มิติบริบท” (Xu, 2012) มาเป็นกรอบในการวิเคราะห์ข้อมูล แหล่งข้อมูลที่ใช้เป็นพื้นฐานในการวิจัยนี้จำแนกออกเป็น 2 กลุ่ม คือ วีดิทัศน์บันทึกการแสดงตลกเดี่ยว จำนวน 5 บันทึกการแสดง และข้อคิดเห็นของผู้ชมวีดิทัศน์บันทึกการแสดงตลกเดี่ยวเกี่ยวกับระดับความขำขัน จำนวน 45 คน ซึ่งได้จากการตอบแบบสอบถามผลการศึกษาตามวัตถุประสงค์ของการวิจัยประการแรกพบมิติบริบทที่มีบทบาทในการกระตุ้นอารมณ์ขันของนักแสดงตลกเดี่ยว 2 ลักษณะ คือ มิติบริบทแบบเดี่ยว และมิติบริบทแบบผสม ผู้วิจัยจำแนกมิติบริบทแบบเดี่ยวออกเป็นประเภทต่างๆ ตามกรอบการวิเคราะห์ ดังนี้ มิติบริบทด้านกายภาพ มิติบริบทด้านลำดับเวลา และมิติบริบทด้านประสบการณ์ นอกจากนี้ผู้วิจัยได้จำแนกประเภทย่อยของมิติบริบทแบบเดี่ยวทั้ง 3 ประเภทข้างต้นต่อไปอีก ผลการวิจัยพบว่า มิติบริบทด้านกายภาพประกอบด้วยบริบทย่อยประเภทการแสดงอากัปกิริยา การใช้อุปกรณ์ประกอบการแสดง และบริบทด้านกายภาพแบบผสม สำหรับมิติบริบทด้านลำดับเวลา ผู้วิจัยเน้นวิเคราะห์หน้าที่ของถ้อยคำการกระตุ้นอารมณ์ขันที่สัมพันธ์กับบริบทด้านลำดับเวลาซึ่งจำแนกออกเป็น 2 ประการกว้างๆ คือ การไขข้อสงสัย และการหักเหประเด็น และมิติบริบทด้านประสบการณ์ประกอบด้วยบริบทย่อย 3 ประเภท ได้แก่ สภาพแวดล้อมทางสังคม ความรู้จากการชมการแสดงตลกเดี่ยว และความรู้ในการใช้ภาษา ส่วนมิติบริบทแบบผสมพบทั้งหมด  2 ประเภท คือ การผสมกันของมิติบริบทแบบ 2 บริบท และ 3 บริบท ผลการวิเคราะห์ความคิดเห็นของผู้ชมวีดิทัศน์บันทึกการแสดงตลกเดี่ยวเกี่ยวกับระดับความขำขัน พบว่า การกระตุ้นอารมณ์ขันที่เกิดภายใต้มิติบริบทแบบผสม 2 บริบทประเภทการผสมกันของมิติบริบทด้านกายภาพและมิติบริบทด้านลำดับเวลา และมิติบริบทแบบผสม 3 บริบทได้รับการประเมินว่ามีระดับความขำขันมากที่สุด นอกจากนี้ สาเหตุของการเกิดความรู้สึกขำขันตามมุมมองของผู้ชมวีดิทัศน์บันทึกการแสดงตลกเดี่ยวสามารถจำแนกออกเป็น 4 ประการหลักๆ ได้แก่ การแสดงท่าทางและบุคลิกในการแสดงของนักแสดง วิธีการเล่าเรื่องและน้ำเสียงในการเล่าเรื่องของนักแสดง ภูมิหลังความรู้ของผู้ชมเกี่ยวกับการกระตุ้นอารมณ์ขัน และเสียงหัวเราะที่ปรากฏในวีดิทัศน์บันทึกการแสดงตลกเดี่ยว ผู้วิจัยพบว่า สาเหตุของการเกิดอารมณ์ขันประเภทการแสดงท่าทางและบุคลิกในการแสดงของนักแสดงตลกเดี่ยว และเสียงหัวเราะที่ปรากฏในวีดิทัศน์บันทึกการแสดงตลกเดี่ยวสามารถจัดให้อยู่ภายใต้มิติบริบทด้านกายภาพได้ นอกจากนี้ ยังสามารถพิจารณาให้ภูมิหลังความรู้ของผู้ชมเกี่ยวกับการกระตุ้นอารมณ์ขันอยู่ภายใต้มิติบริบทด้านประสบการณ์ได้
DOI: 10.14457/tu.the.2015.1005
title: การแปรเสียงวรรณยุกต์ของภาษาไทยถิ่นในจังหวัดแพร่

description: งานวิจัยนี้มีวัตถุประสงค์เพื่อวิเคราะห์เสียงวรรณยุกต์ของภาษาไทยถิ่นเหนือในจังหวัดแพร่โดยเก็บข้อมูลจากทุกอำเภอ รวมทั้งสิ้น 8 อำเภอ และเปรียบเทียบเสียงวรรณยุกต์ภาษาไทยถิ่นเหนือของทุกอำเภอในจังหวัดแพร่ว่ามีความเหมือนหรือต่างกันอย่างไร ผู้บอกภาษาในงานวิจัยครั้งนี้มีจำนวนทั้งสิ้น 20 คน เป็นผู้บอกภาษาไทยถิ่นเหนือจำนวน 16 คน (8 อำเภอ X 2 คน)และเป็นผู้บอกภาษาไทยลื้อจำนวน 4 คน (2 ตำบล X 2 คน) ได้แก่ ผู้บอกภาษาไทยลื้อตำบลบ้านถิ่นและผู้บอกภาษาไทยลื้อตำบลพระหลวงในการวิเคราะห์ระบบเสียงวรรณยุกต์ใช้แนวคิดกล่องทดสอบวรรณยุกต์เก็ดนีย์ (Gedney, 1972) เพื่อศึกษาจำนวนเสียงวรรณยุกต์ การแยกเสียงรวมเสียงวรรณยุกต์ และสัทลักษณะของเสียงวรรณยุกต์จากการฟัง รวมทั้งใช้โปรแกรมพราท (praat) เป็นเครื่องมือในการวิเคราะห์สัทลักษณะของเสียงวรรณยุกต์ด้วยวิธีทางกลสัทศาสตร์จากการปรับค่าความถี่มูลฐานและแปลงเป็นค่าเซมิโทน ผลการวิจัยแสดงให้เห็นว่า ภาษาไทยถิ่นเหนือในจังหวัดแพร่ ปรากฏการแยกเสียงรวมเสียงวรรณยุกต์แบบ A12-34 B123-4 C123-4 DL123-4 และ DS123-4 ประกอบด้วย 6 หน่วยเสียงดังนี้ วรรณยุกต์ที่ 1 กลางค่อนข้างต่ำขึ้น [214] วรรณยุกต์ที่ 2 กลางขึ้น [35] วรรณยุกต์ที่ 3 กลางค่อนข้างต่ำระดับ [22] วรรณยุกต์ที่ 4 กลางตก [31] วรรณยุกต์ที่ 5 กลางระดับ [33] และวรรณยุกต์ที่ 6 กลางค่อนข้างสูงตก [41] นอกจากนี้ ภาษาไทยถิ่นเหนือในจังหวัดแพร่ยังปรากฏวรรณยุกต์รูปแปรที่เป็นระบบวรรณยุกต์ย่อยอันเกิดจากปัจจัยทางสังคม จากการเปรียบเทียบผลการศึกษาแสดงให้เห็นว่า ระบบเสียงวรรณยุกต์ภาษาไทยถิ่นเหนือในจังหวัดแพร่ยังคงรักษารูปแบบเช่นเดียวกับงานวิจัยในอดีต นอกจากนี้ ในระหว่างการเก็บข้อมูลภาคสนามเบื้องต้นพบว่า จังหวัดแพร่มีกลุ่มผู้พูดภาษาไทยลื้อปะปนอยู่ในตำบลบ้านถิ่น อำเภอเมืองแพร่และตำบลพระหลวง อำเภอสูงเม่น ตลอดจนยังพบข้อมูลเพิ่มเติมว่า ผู้บอกภาษาไทยลื้อตำบลบ้านถิ่นปรากฏการใช้ภาษาที่ต่างไปจากภาษาไทยถิ่นเหนือในจังหวัดแพร่ ส่วนผู้บอกภาษาไทยลื้อตำบลพระหลวงปรากฏการใช้ภาษาที่เหมือนกับภาษาไทยถิ่นเหนือในจังหวัดแพร่ อย่างไรก็ดี ผลการศึกษาพบว่า ภาษาไทยลื้อของทั้งสองตำบลดังกล่าวปรากฏสัทลักษณะของเสียงวรรณยุกต์คล้ายกับภาษาไทยถิ่นเหนือในจังหวัดแพร่ รวมถึงการแยกเสียงวรรณยุกต์ในคอลัมน์ A แบบ A12-34 ด้วยเช่นกัน ทั้งนี้ เนื่องจากภาษาไทยถิ่นเหนือในจังหวัดแพร่เป็นภาษาที่คนส่วนใหญ่ใช้และยอมรับในฐานะภาษากลาง (lingual franca) เป็นปัจจัยสำคัญที่มีอิทธิพลต่อการแปรและการเปลี่ยนแปลงสัทลักษณะของเสียงวรรณยุกต์ภาษาไทยลื้อตำบลบ้านถิ่นและตำบลพระหลวง
DOI: 10.14457/tu.the.2015.1006
title: การออกเสียงวรรณยุกต์ภาษาไทยกรุงเทพโดยผู้พูดภาษาพม่าและ ผู้พูดภาษาอูรดู และการประเมินระดับสำเนียงภาษาไทยของผู้พูดทั้งสองกลุ่มโดยผู้พูดภาษาไทยกรุงเทพ

description: งานวิจัยนี้มีวัตถุประสงค์สองประการ คือ 1. เปรียบเทียบลักษณะทางกลสัทศาสตร์ของวรรณยุกต์ภาษาไทยกรุงเทพที่ออกเสียงโดยผู้พูดภาษาพม่าและภาษาอูรดูกับผลการออกเสียงวรรณยุกต์ของผู้พูดภาษาไทย และ 2. ศึกษาระดับสำเนียงต่างประเทศของผู้พูดภาษาพม่าและผู้พูดภาษาอูรดูที่ประเมินโดยผู้พูดภาษาไทยในการวิเคราะห์การออกเสียงวรรณยุกต์ คำทดสอบ คือ คำพูดเดี่ยวพยางค์เดียวจำนวน 5 คำ ผู้วิจัยวิเคราะห์ค่าความถี่มูลฐาน พิสัยค่าความถี่มูลฐาน และค่าระยะเวลาของสระด้วยโปรแกรมพราท ผลการศึกษาค่าความถี่มูลฐานของวรรณยุกต์แสดงให้เห็นว่า วรรณยุกต์เอกและวรรณยุกต์จัตวาเป็นวรรณยุกต์ที่ผู้พูดภาษาพม่าและผู้พูดภาษาอูรดูส่วนใหญ่สามารถออกเสียงได้ใกล้เคียงผู้พูดภาษาไทย รองลงมาคือวรรณยุกต์สามัญ ส่วนวรรณยุกต์โทและวรรณยุกต์ตรี ผลการวิเคราะห์แสดงให้เห็นว่า ไม่มีผู้พูดภาษาพม่าและผู้พูดภาษาอูรดูคนใดสามารถออกเสียงได้ใกล้เคียงผู้พูดภาษาไทยนอกจากนี้ ผลการวิเคราะห์พิสัยค่าความถี่มูลฐานแสดงให้เห็นว่า วรรณยุกต์ทุกหน่วยเสียงที่ออกเสียงโดยผู้พูดภาษาอูรดูมีพิสัยกว้างที่สุด รองลงมา คือ พิสัยของวรรณยุกต์ที่ออกเสียงโดยผู้พูดภาษาพม่าและผู้พูดภาษาไทยตามลำดับในประเด็นค่าระยะเวลาของสระ ผลการวิเคราะห์แสดงให้เห็นว่า วรรณยุกต์ทุกหน่วยเสียงที่ออกเสียงโดยผู้พูดภาษาไทย ผู้พูดภาษาพม่า และผู้พูดภาษาอูรดูไม่มีความแตกต่างกันอย่างมีนัยสำคัญ อย่างไรก็ตาม ค่าระยะเวลาเฉลี่ยของสระที่มีวรรณยุกต์ทุกหน่วยเสียงแสดงให้เห็นว่า ค่าระยะเวลาของสระที่ออกเสียงโดยผู้พูดภาษาพม่าแตกต่างจากค่าระยะเวลาของสระที่ออกเสียงโดยผู้พูดภาษาไทยอย่างมีนัยสำคัญในประเด็นการประเมินระดับสำเนียง ผลการศึกษาพบว่า ผู้พูดภาษาพม่าและผู้พูดภาษาอูรดูทุกคนได้รับคะแนนประเมินจากเจ้าของภาษาในระดับที่แตกต่างกัน อย่างไรก็ตาม ไม่มีผู้พูดภาษาพม่าและผู้พูดภาษาอูรดูคนใดมีระดับคะแนนอยู่ในเกณฑ์ “เหมือนเจ้าของภาษา” นอกจากนี้ เมื่อเปรียบเทียบผลคะแนนประเมินระดับสำเนียงของผู้พูดภาษาพม่าและผู้พูดภาษาอูรดูทางสถิติ ผลการศึกษาพบว่า คะแนนประเมินระดับสำเนียงของผู้พูดภาษาพม่าและผู้พูดภาษาอูรดูไม่มีความแตกต่างกันอย่างมีนัยสำคัญ ผลการวิจัยนี้สามารถสรุปได้ว่า ระบบเสียงวรรณยุกต์ในภาษาพม่าไม่ได้ส่งผลให้ผู้พูดภาษาพม่าออกเสียงวรรณยุกต์ภาษาไทยดีกว่าคนที่ผู้พูดภาษาอูรดูที่ไม่มีระบบเสียงวรรณยุกต์ และผู้พูดภาษาไทยก็มิได้ประเมินระดับสำเนียงของผู้พูดภาษาพม่าในเกณฑ์ที่สูงกว่าผู้พูดภาษาอูรดู
DOI: 10.5517/ccdc.csd.cc1z8rll
title: CCDC 1825670: Experimental Crystal Structure Determination

description: Related Article: Weiguo Wang, Yunzhi Lin, Yudao Ma, Chen-Ho Tung, Zhenghu Xu|2018|Org.Lett.|20|2956|doi:10.1021/acs.orglett.8b01002
description: Related Article: Weiguo Wang|2018|CSD Communication|||
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.12751/g-node.16591b
title: Diurnal modulation of BOLD dynamics

description: fMRI BOLD variance, ALFF and thalamo-corticol functional connectivity during rest. fMRI BOLD variance during visual detection.
description: Related Reference: Endogenous Modulation of Human Visual Cortex Activity Improves Perception at Twilight.
DOI: 10.17632/fnwp3v7gt3.1
title: Data for:A new record of Late Pliocene-Early Pleistocene aeolian loess–red clay deposits from the western Chinese Loess Plateau and its palaeoenvironmental implications
DOI: 10.17632/k4335v9ncn.1
title: Data for: Seasonal Stratospheric Photochemistry on Uranus and Neptune

description: Ascii files containing seasonal photochemical model results for Uranus and Neptune
DOI: 10.17632/kd8bgkkz76.1
title: Data for: Three vestigial like family member 4 genes are differentially expressed during zebrafish embryonic development
DOI: 10.7910/dvn/aqbaaq
title: Research Findings of Comparative Empirical Investigation of 36 OECD and EU Member States
DOI: 10.5287/bodleian:d5davq1ag
title: Electrochemical performance for JMatChemA article James Somerville Feb 2018
DOI: 10.5517/ccdc.csd.cc1z8v58
title: CCDC 1825750: Experimental Crystal Structure Determination

description: Related Article: Adapa Anukumar,  Masilamani Tamizmani,  and Masilamani Jeganmohan|2018|CSD Communication|||
description: Related Article: Adapa Anukumar,  Masilamani Tamizmani,  and Masilamani Jeganmohan|2018|J.Org.Chem.|83|8567|doi:10.1021/acs.joc.8b01123
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc1z8v7b
title: CCDC 1825752: Experimental Crystal Structure Determination

description: Related Article: F. W.Heinemann, A. Hille, D. Sellmann|2018|CSD Communication|||
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.